Document ID: 31991R3718

ΚΑΝΟΝΙΣΜΟΣ (ΕΟΚ) αριθ. 3718/91 ΤΗΣ ΕΠΙΤΡΟΠΗΣ της 18ης Δεκεμβρίου 1991 για τη θέσπιση οριστικών μέτρων όσον αφορά την έκδοση πιστοποιητικών ΣΜΣ για τις συναλλαγές με την Πορτογαλία στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 252 παράγραφος 3,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,
Εκτιμώντας:
ότι ο κανονισμός (ΕΟΚ) αριθ. 3815/90 της Επιτροπής (3) καθόρισε το ανώτατο ενδεικτικό όριο για την εισαγωγή στην Πορτογαλία ορισμένων προϊόντων του τομέα του βοείου κρέατος για το 1991- ότι τα όρια αυτά αυξήθηκαν με τον κανονισμό (ΕΟΚ) αριθ. 3508/91 της Επιτροπής (4)-
ότι οι αιτήσεις πιστοποιητικών ΣΜΣ που υποβλήθηκαν στις εβδομάδες από τις 4 έως τις 8 Νοεμβρίου 1991 για τα ζωντανά ζώα και τα νωπά ή διατηρημένα με απλή ψύξη βόεια κρέατα και από τις 25 Νοεμβρίου έως την 1η Δεκεμβρίου 1991 για τα κατεψυγμένα βόεια κρέατα, αφορούν ποσότητες κατά πολύ μεγαλύτερες από αυτές που ορίστηκαν από τον κανονισμό (ΕΟΚ) αριθ. 3508/91-
ότι η Επιτροπή, κατά συνέπεια, ενέκρινε με τη διαδικασία του επείγοντος, τα κατάλληλα συντηρητικά μέτρα με τους κανονισμούς (ΕΟΚ) αριθ. 3325/91 (5) και (ΕΟΚ) αριθ. 3556/91 (6)- ότι πρέπει να ληφθούν οριστικά μέτρα και, λαμβάνοντας υπόψη την αύξηση που ήδη έχει αποφασισθεί, δεν προβλέπεται νέα αύξηση του ανωτάτου ενδεικτικού ορίου-
ότι, βάσει των οριστικών μέτρων που αναφέρονται στο άρθρο 252 παράγραφος 11 της πράξης προσχώρησης, προκειμένου να αποφευχθεί οποιαδήποτε στρέβλωση στην πορτογαλική αγορά, πρέπει να ανασταλεί οριστικώς η έκδοση πιστοποιητικών ΣΜΣ-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αναστέλλεται η έκδοση πιστοποιητικών ΣΜΣ για τα προϊόντα του τομέα του βοείου κρέατος που αναφέρονται στον κανονισμό (ΕΟΚ) αριθ. 3815/90.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1991.

Labels: 3
18
17